Publication: Magyar Közlöny
Issue: MK-2000-112 (Year: 2000, Number: 112)
Era: 1990-2004
Section: a 15/2000. (XI. 16.) KöViM rendelethez
Paragraph Index: 279

8. Az eljárásba bevonandók név- és címjegyzéke. Az átnézeti helyszínrajzot legalább 1:10 000 méretarányú térképlapon kell elkészíteni, a meglévő úthálózatnak, a tervezett út tengelyvonalának, kezdő- és végpontjának, km-szelvényezésének, valamint a nagyobb műtárgyak helyeinek feltüntetésével. Az általános helyszínrajz külterületen általában 1:1000—1:2000, belterületen 1:200—1:500 méretarányban készítendő. Az út tengelyvonalán és szelvényezésén kívül tartalmazza legalább az út burkolatszél, koronaél vonalát és a vízelvezető árok vagy csatorna tengelyvonalát, a töltések talpvonalát és a bevágások körömvonalát, az ívviszonyok jellemző adatait, műtárgyak helyét és jellemző méreteit. Tartalmazza továbbá az útcsatlakozásokat, a párhuzamos utakat, a vízfolyás-korrekciókat, a vasúti és egyéb pályák keresztezési helyét, a forgalmi csomópontokat, az autóbusz-megállókat, a leálló- és pihenőhelyeket, az üzemanyagtöltő állomásokat, a csatlakozó ingatlanokat és a járdákat. Az általános hossz-szelvény méretaránya általában 1:1000—1:2000, magassági léptéke tízszeres torzítású. Tartalmazza a terep- és pályaszintmagasságokat, lejtési viszonyokat, a lekerekítő ívek sugarát, a vízszintes ívviszonyokat, a túlemelés átmeneti szakaszok kialakítását, a műtárgyak helyét, nyílását, főbb magassági adatait, a mértékadó talajvízszinteket, a vízelvezető árkok szintjét, az útcsatlakozások, vezetőkorlátok helyét. A mintakeresztszelvény tartalmazza a keresztszelvény útkoronán belüli és kívüli elemeit az út területének hatá- 2000/112. szám ráig, beleértve a keresztszelvény esésviszonyait, a pályaszerkezetet és az úttartozékokat. A keresztszelvények 1:100-as méretarányban tartalmazzák a terep magassági adatait, az út tengelyét, szelvényszámát, a magassági adatokat, a pályaszerkezet és a korona szélességét, az esésviszonyokat, a rézsű és vízelvezető árkok kialakítását, valamint a meglévő és tervezett közműveket az útterület határáig. B) Esetileg benyújtandó munkarészek

Source: https://magyarkozlony.hu/hivatalos-lapok/c4e4386d9e9718b18f29a6814654e01379a6c889/dokumentumok/bad043d0c0ec33f1274d749ebe4a93e9d24f5456/letoltes